Cuneiform Tablet TC 3 94
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da qí-bi-ma KÙ.BABBAR 1 GÍN ma-lá na-áš-a-tí-ni šu-ma sà-aḫ-ra-tí a-na šé-ni-šu ma-ḫa-aṣ-ma mì-iš-lam i pá-ni-im-ma šé-bi-lam ù ši-tám <big_gap> i wa-ar-ki-ú-tim šé-bi-lam a-dí sà-aḫ-ra-tí-ni ší-ma-am la-áš-a-ma lu-ta-e-ra-ku-ma KÙ.BABBAR 1 GÍN li-bi-it šu-ma ḫa-ra-kà mì-ma la tù-šé-ba-lá-am i-na šé-pí-kà-ma KÙ.BABBAR bi-lam mì-nam té-ta-na-pá-áš ša DINGIR la ú-šu-ru-šu ù a-ra-kà kà-bu-tù-ma tù-kà-ba-at a-wa-at DINGIR.ḪI.A ta-am-tí-ší-i a-na mì-nim a-wa-at DINGIR.ḪI.A la kà-áb-ta-ni-ku-um ù-um-šu-ma ṣa-aḫ-ra-tí a-na-ku a-na ma-nim a-da-gal a-na ma-nim e-zi-ib a-wa-tí-kà i-dì KÙ.BABBAR i-na ṣa-al-e la tu-uš-té-né-ba-al-ma ù kà-ru-um ša-du-a-tám la il-ta-na-qé a-na mì-nim iš-tù ŠÈ.6.MU ì-lí-a-lúm a-ma-kam wa-ša-áb-ma ta-ta-kál-šu a-dí-ma-a i-mu-tù a-pu-tum i pá-ni-ú-tí-ma ṭù-ur-da-šu ù ṣú-ḫa-ar-tám li-ir-de₈-am šu-ma KÙ.BABBAR-áp-šu i kà-ni-iš-KI i-ba-ší ú-ta-ar-šu-um ṭù-ur-da-šu